Elkapták az Oktogon környékén drogot szóró dílereket
Naponta több üzletet is lebonyolítottak.
Kábítószer-kereskedelem gyanúja miatt indított eljárást a rendőrség egy 26 éves marokkói és egy 25 éves szír fiatal ellen. A jelenlegi adatok szerint a páros egy V. kerületi lakásban, valamint az Oktogon környékén árult drogot. Múlt pénteken csaptak le rájuk az egyenruhások.

A Balaton utcai lakásban csaknem egy kilogramm – összesen 904 gramm – marihuánát, tablettát és különböző kristályos anyagot találtak. Emellett digitális mérleget, csomagolásra használt fóliát és tasakokat foglaltak le, valamint nagy mennyiségű készpénzt.

A marokkói fiatalt őrizetbe vették, a bíróság pedig két nappal később előzetes letartóztatásba helyezte, ám szír “kollégája” szabadlábon védekezhet. Eljárás indult másik három férfi ellen is az ügy kapcsán, de “csak” kábítószer-birtoklás gyanúja miatt – tudtuk meg a Budapesti Rendőr-főkapitányságtól kedden.
Közélet